BG Официален вестник на Европейския съюз C 206/16

Окончателен доклад на служителя по изслушването (1)

Лихвени деривати в евро (EIRD)

(AT.39914)

(2017/C 206/06)

На 5 март 2013 г. Европейската комисия образува производство по член 11, параграф 6 от Регламент (ЕО) № 1/2003 (2) срещу Barclays (3), Deutsche Bank (4), Société Générale, RBS (5), Crédit Agricole, HSBC и JP Morgan (6).

След разговори за постигане на споразумение и заявления за постигане на споразумение в съответствие с член 10а, параграф 2 от Регламент (ЕО) № 773/2004 (7) на 29 октомври 2013 г. Европейската комисия прие изложение на възраженията (ИВ), адресирано до Barclays, Deutsche Bank, Société Générale и RBS („договарящите се страни“). В УВ се посочва, че през периода на съответното си участие между 2005 г. и 2008 г. договарящите се страни са взели участие в споразумения и/или съгласувани практики с цел да нарушат нормалния ход на ценовите компоненти в сектора на лихвените деривати в евро, свързани с европейския междубанков лихвен процент и/или индекса на средните лихвени проценти по овърнайт депозити в евро („EIRD“). Тези споразумения и/или съгласувани практики са съставлявали единично и продължително нарушение на член 101, параграф 1 от ДФЕС и член 53, параграф 1 от Споразумението за ЕИП.

В отговорите си на ИВ всички договарящи се страни потвърдиха, че ИВ отразява съдържанието на техните заявления за постигане на споразумение.

Съгласно член 16 от Решение 2011/695/ЕС проучих дали проекторешението, адресирано до договарящите се страни, се отнася единствено до възражения, по отношение на които на договарящите се страни е била предоставена възможност да изразят своите мнения, и стигнах до положително заключение.

С оглед на гореизложеното и като се има предвид, че договарящите се страни не са отправили искания или жалби до мен (8), считам, че ефективното упражняване на техните процесуални права по това дело е било спазено.

Брюксел, 29 ноември 2013 г. Joos STRAGIER

(1) В съответствие с членове 16 и 17 от Решение 2011/695/ЕС на председателя на Европейската комисия от 13 октомври 2011 г. относно функцията и мандата на служителя по изслушването в някои производства по конкуренция (ОВ L 275, 20.10.2011 г., стр. 29).

(2) Регламент (ЕО) № 1/2003 на Съвета от 16 декември 2002 г. относно изпълнението на правилата за конкуренция, предвидени в членове 81 и 82 от Договора за създаване на Европейската общност (ОВ L 1, 4.1.2003 г., стр. 1).

(3) Barclays plc, Barclays Bank plc, Barclays Directors Limited, Barclays Group Holdings Limited, Barclays Capital Services Limited. На 29 октомври 2013 г. Комисията разшири производството, за да включва и Barclays Services Jersey Limited.

(4) Deutsche Bank AG, DB Group Services (UK) Limited и Deutsche Bank Services (Jersey) Limited.

(5) The Royal Bank of Scotland Group plc и The Royal Bank of Scotland plc.

(6) Производствата срещу Crédit Agricole, HSBC и JP Morgan не са приключили.

(7) Регламент (ЕО) № 773/2004 на Комисията от 7 април 2004 г. относно водените от Комисията производства съгласно членове 81 и 82 от Договора за ЕО (ОВ L 123, 27.4.2004 г., стр. 18).

(8) В съответствие с член 15, параграф 2 от Решение 2011/695/ЕС страните по производството в дела за картели, които участват в разговори за постигане на споразумение съгласно член 10а от Регламент (ЕО) № 773/2004, могат да се свържат със служителя по изслушването на всеки етап от процедурата, за да се гарантира ефективното упражняване на техните процесуални права. Вж. също точка 18 от Известие 2008/C 167/01 на Комисията относно воденето на производства за постигане на споразумение с оглед приемане на решения съгласно член 7 и член 23 от Регламент (ЕО) № 1/2003 на Съвета при дела за картели (ОВ C 167, 2.7.2008 г., стр. 1).